《临江仙 其二》
宋代·倪称

万里凉风收积雨，一天晴碧新开。暮云归尽绝纤埃。

金波明静夜，玉露湿苍苔。

坐有霜髯诗酒客，平生见月衔杯。传闻丹诏日边来。

莫辞通夕醉，对景且徘徊。

作者简介：（1116—1172）湖州归安人，字文举，号绮川。高宗绍兴八年进士。曾受业于张九成。南渡后居吴兴，与芮国瑞友善，国瑞称为药石友。历官常州教授、太常寺主簿。有《绮川集》。